Title: Mestské zastupiteľstvo v Košiciach uznesením č
Author: habinak
Last saved by: Lenovo

Primátor mesta Košice 
v y h l a s u j e 
úplné znenie Všeobecne záväzného nariadenia mesta Košice č. 146 o školských obvodoch na území mesta Košice prijatého uznesením Mestského zastupiteľstva v Košiciach č. 799/2013, ako vyplýva zo zmien a doplnkov vykonaných uznesením Mestského zastupiteľstva v Košiciach č. 301/2015.

Všeobecne záväzné nariadenie mesta Košice č.  146
o školských obvodoch na území mesta Košice 

§ 1
Predmet

Toto všeobecne záväzné nariadenie mesta Košice (ďalej len „nariadenie“) určuje školské obvody základných škôl v zriaďovateľskej pôsobnosti mesta Košice na území mesta Košice.

§ 2
Školské obvody základných škôl
 
Školské obvody základných škôl v zriaďovateľskej pôsobnosti mesta Košice na území mesta Košice sú uvedené v prílohe tohto nariadenia. 

§ 3
Zrušovacie ustanovenie

Zrušuje sa Všeobecne záväzné nariadenie mesta Košice č. 66 o školských obvodoch v meste Košice schválené uznesením Mestského zastupiteľstva v Košiciach č. 307/2004, v znení zmien a doplnkov schválených uznesením Mestského zastupiteľstva v Košiciach č. 528/2004, uznesením Mestského zastupiteľstva v Košiciach č. 786/2005, uznesením Mestského zastupiteľstva v Košiciach č. 1039/2006, uznesením Mestského zastupiteľstva v Košiciach č. 1151/2006, uznesením Mestského zastupiteľstva v Košiciach č. 222/2007 a uznesením Mestského zastupiteľstva v Košiciach č. 954/2009.

§ 4
Účinnosť

Toto nariadenie nadobúda účinnosť 15. dňom od zverejnenia na úradnej tabuli mesta Košice. 
Zmeny a doplnky nariadenia schválené 
uznesením Mestského zastupiteľstva v Košiciach č. 301/2015 nadobudli účinnosť dňom 06.01.2016.

	MUDr. Richard Raši, PhD., MPH
					                                      primátor mesta Košice

Zverejnené:   24.02.2016